荐 | 《世说新语》摘录近日常于闲暇中翻读《世说新语》，深觉其言有趣，其情可佩。余尝仿制三则，然则趣流于谑，情归于浮。至于今，未敢再作。今日摘录三四则，以供诸君琢磨玩味。
其一
孔文举年十岁，随父到洛。
时李元礼有盛名，为司隶校尉，诣门者皆俊才清称及中表亲戚乃通。
文举至门，谓吏曰：“我是李府君亲。”
既通，前坐。
元礼问曰：“君与仆有何亲？”
对曰：“昔先君仲尼与君先人伯阳，有师资之尊，是仆与君奕世为通好也。”
元礼及宾客莫不奇之。
太中大夫陈韪后至，人以其语语之。
韪曰：“小时了了，大未必佳！”
文
举曰：“想君小时，必当了了！”
韪大踧踖。
其二
徐孺子年九岁，尝月下戏。
人语之曰：“若令月中无物，当极明邪？”
徐曰：“不然，譬如人眼中有瞳子，无此必不明。”
其三
周子居常云：“吾时月不见黄叔度，则鄙吝之心已复生矣。”
郭林宗至汝南造袁奉高，车不停轨，鸾不辍轭。
诣黄叔度，乃弥日信宿。
人问其故，
林宗曰：“叔度汪汪如万顷之陂。澄之不清，扰之不浊，其器深广，难测量也。”
- End -
图片来源自_网络